13.6.2008 Den Europæiske Unions Tidende L 155/17 RÅDET RÅDETS BESLUTNING af 9. juni 2008 om ændring af beslutning 2004/162/EF om særtoldordningen i de franske oversøiske departementer (Kun den franske udgave er autentisk) (2008/439/EF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets beslutning 2004/162/EF af 10. februar 2004 om særtoldordningen i de franske oversøiske departementer og om forlængelse af beslutning 89/688/EØF ()), særlig artikel 3, under henvisning til forslag fra Kommissionen, og ud fra følgende betragtninger: Beslutning 2004/162/EF giver de franske myndigheder bemyndigelse til at indrømme fritagelser for eller nedsæt- telser af særafgiften »octroi de mer« for varer, der er lokalt fremstillet i de franske oversøiske departementer, og som er anført i bilaget til beslutningen. Alt efter varerne og det pågældende oversøiske departement er den maksimale tilladte beskatningsdifference 10, 20 eller 30 procentpoint. I henhold til beslutningen foretages der en ajourføring af de i beslutningens bilag anførte varelister som følge af, at der igangsættes ny produktion i de franske oversøiske departementer eller iværksættes hasteforanstaltninger i tilfælde, hvor den lokale produktion bringes i fare på grund af visse former for handelspraksis. De franske myndigheder har anmodet Kommissionen om lov til at ajourføre listerne over varer, der kan indrømmes en differentieret beskatning gennem tilføjelse af nye varer. For hver enkelt af de berørte varer blev de franske myndigheders anmodning undersøgt i forhold til de betingelser, der kræves opfyldt i henhold til beslut- ()) EUT L 52 af 21.2.2004, s. 64. ning 2004/162/EF. Disse nye varer stammer fra produk- tionsaktiviteter, der er igangsat i Fransk Guyana efter de franske myndigheders anmodning af 14. marts 2003, som gav anledning til beslutning 2004/162/EF. Disse varer var det således ikke muligt at opføre på varelisterne i bilaget til nævnte beslutning. En af de to alternative betingelser i beslutningens artikel 3 er altså opfyldt. Det er følgelig hensigtsmæssigt at undersøge det handicap, som disse nye varer lider under i forhold til udefrakommende varer på grund af de meromkostninger, som virksomhederne må bære ved fremstillingen af disse varer, og det er oftest meget små virksomheder, som udøver en produktionsaktivitet i Fransk Guyana. Merom- kostningerne hænger bl.a. sammen med den fjerne belig- genhed, det særlige klima og det lokale markeds ringe størrelse. Den fjerne beliggenhed medfører således høje transportomkostninger og tvinger som følge af den lange transporttid virksomhederne til at have store lagre af råvarer og af reservedele til produktionsudstyret. På samme måde indebærer markedets ringe størrelse, at produktionsfaciliteterne ofte er overdimensionerede i forhold til de producerede mængder. De franske myndig- heder har beregnet de enkelte lokalt fremstillede produkt- kategoriers handicap på grundlag af faktorer, der er rele- vante for disse kategorier. I oktober 2003 begyndte en ny virksomhed produktio- nen af yoghurt og andre mælkeprodukter såsom kvark (pos. 0403 med underposition 0403 10 og 0403 90 efter nomenklaturen i den fælles toldtarif). På tidspunktet for den oprindelige anmodning, der ligger før produk- tionsaktivitetens begyndelse, var det imidlertid kun plan- lagt at fremstille yoghurt (pos. 0403 10 efter nomenkla- turen i den fælles toldtarif). Det viser sig, at virksom- heden også fremstiller varer henhørende under pos. 0403 90. Ifølge oplysningerne fra de franske myndig- heder er kostprisen for de pågældende lokalt fremstillede varer over 20% højere end kostprisen for lignende udefrakommende varer. For at udligne den nye lokale produktions handicap er der for Fransk Guyanas vedkommende grund til at indsætte pos. 0403 90 i del B i bilaget til beslutning 2004/162/EF, som indeholder listen over lokale varer, der kan indrømmes en differen- cebeskatning på 20 procentpoint i forhold til varer med oprindelse uden for de franske oversøiske departementer.